《满庭芳·良月霜晴》
宋代·佚名

良月霜晴，小春寒浅，瑞蓂九叶朝飞。岭梅香度，初发向南枝。此际高门袭庆，真贤降、金璧争辉。传瀛海，向歆父子，相望姓名垂。广寒，仙籍在，笔驱造化，文照虹霓。暂徘徊莲幕，名誉英驰。行簉夔龙步武，蓬山静，玉宇春熙。当清夜，神交太乙，相对照青藜。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。